Асаблівую цікавасць ва ўдзельнікаў семінара выклікала выступленне У.М.Паддубскага, які закрануў асобныя аспекты выкарыстання адукацыйнай платформы EFFOR.BY. Сістэма гэтай платформы дазваляе ажыццяўляць дыягностыку ведаў вучняў па вучэбных прадметах школьнай праграмы. Вынікі кожнага навучэнца, які выканаў дыягнастычны тэст, фіксуюцца ў спецыяльнай карце ведаў. Станоўчы адукацыйны эфект па ліквідацыі недахопаў у ведах дасягаецца за кошт падбору для навучэнцаў некалькіх тыповых заданняў, але з рознымі фармулёўкамі і кантрольнымі выпрабаваннямі, накіраванымі на адпрацоўку канкрэтнага ўмення або навыку.